Príloha č. 4 súťažných podkladov

|  |
| --- |
| Kritérium, pravidlá jeho uplatnenia a pravidlá elektronickej aukcie |

**KRITÉRIÁ NA VYHODNOTENIE PONÚK,**

**PRAVIDLÁ UPLATŇOVANIA KRITÉRIÍ NA VYHODNOTENIE PONÚK**

Komisia na vyhodnotenie ponúk prostredníctvom systému EKS automatizovaným spôsobom v súlade so zákonom vyhodnotí ponuky uchádzačov, ktoré neboli vylúčené, podľa kritéria na vyhodnotenie ponúk, určeného v oznámení o vyhlásení verejného obstarávania a na základe pravidiel jeho uplatnenia určených v tejto časti súťažných podkladoch.

Ponuky sa vyhodnocujú na základe **najnižšej ceny** podľa § 44 ods. 3 písm. c) zákona.

Jediným kritérium na vyhodnotenie ponúk (ďalej len „kritérium“) je **Celková navrhovaná cena za celý predmet zákazky** vyjadrená v Eur bez DPH.

Návrh na plnenie kritéria na vyhodnotenie ponúk ~~-~~ uchádzač vyplní elektronicky formulár uvedený v ponuke časť „Hodnotiace kritériá“ Uchádzač uvedie návrh na plnenie kritéria na vyhodnotenie ponúk v súlade s údajmi uvedenými v Prílohe č. 3 Vzor štruktúrovaného rozpočtu ceny

Všetky ceny, ako aj návrh na plnenie kritéria na vyhodnotenie ponúk, uvedené v ponuke uchádzača musia byť zaokrúhlené na dve desatinné miesta.

Pravidlá pre uplatnenie kritéria:

Systém EKS automatizovane označí ponuku s najnižšou navrhovanou cenou kritéria za prvú, ponuku s druhou najnižšou navrhovanou cenou kritéria za druhú, ponuku s treťou najnižšou navrhovanou cenou kritéria za tretiu, atď. Ponuka uchádzača, ktorého systém EKS automatizovane vyhodnotil podľa predmetného kritéria, umiestnil sa na prvom mieste v poradí, a splnil podmienky účasti a požiadavky na predmet zákazky, odporučí komisia na vyhodnotenie ponúk, verejnému obstarávateľovi prijať.

V prípade rovnosti kritériá u viacerých uchádzačov, rozhoduje o poradí:

Parameter: hodnota optického zoom-u (min. 95-násobné optické priblíženie) u Položky č.3 Snímací objektív. Uvedené pomocné vyhodnocovacie kritérium sa vyhodnocuje tak, že uchádzač ktorý ponúkne lepší parameter, t.j. vyššiu hodnotu optického priblíženia sa umiestni na výhodnejšom mieste.. ,

**Elektronická aukcia**

Elektronická aukcia sa bude realizovať certifikovaným aukčným systémom – Aukčný modul Elektronického kontraktačného systému, aktuálna verzia. Podmodul elektronická aukcia je priama súčasť systému EKS a umožňuje uchádzačom v reálnom čase v rámci elektronickej aukcie upravovať svoje ponuky, ktoré boli predložené zo strany uchádzačov v rámci zadávania predmetnej zákazky, po ich vyhodnotení podľa zákona.

Elektronické aukcie v tomto podmodule sú vytvárané v súlade so zákonom, t.j. zoradenie ponúk predložených v rámci zadávania predmetnej zákazky, sa vykoná na základe elektronickej aukcie.

Podmodul EKS v rámci vytvorenia elektronickej aukcie zabezpečí nasledovné:

1. zhodu názvu elektronickej aukcie s názvom predmetnej zákazky,
2. zhodu kritéria – názov a pravidlá uplatnenia tohto kritéria s kritériom a pravidlami jeho uplatnenia, ktoré sa použilo v rámci vyhodnotenia ponúk podľa zákona pred elektronickou aukciou,
3. účastníci elektronickej aukcie – ako účastníci elektronickej aukcie sú zaevidovaní tí uchádzači, ktorých ponuky boli v rámci zadávania predmetnej zákazky vyhodnotené podľa kritéria na vyhodnotenie ponúk uvedených v oznámení o vyhlásení verejného obstarávania a pravidiel jeho uplatnenia uvedených v týchto súťažných podkladoch, v súlade so zákonom,
4. vstupné ponuky – prevzaté sú údaje zo všetkých predložených a vyhodnocovaných ponúk podľa písm. c) tejto časti týchto súťažných podkladov.

Elektronická aukcia sa začne a skončí v termínoch uvedených vo výzve na účasť v elektronickej aukcii.

Kritérium elektronickej aukcie:

**Celková navrhovaná cena za celý predmet zákazky** vyjadrená v Eur bez DPH

Predmetom elektronickej aukcie sú: **Celková navrhovaná cena za celý predmet zákazky** vyjadrená v Eur bez DPH.

**Priebeh elektronickej aukcie:**

EKS po úplnom úvodnom vyhodnotení ponúk a zostavení poradia z predložených ponúk elektronicky informuje súčasne prostredníctvom výzvy na účasť v elektronickej aukcii, zaslanej na adresu elektronickej komunikácie, o začatí elektronickej aukcie všetkých uchádzačov (ďalej len „účastník/ci“), ktorých ponuky spĺňajú určené podmienky na predloženie novej maximálnej ceny celkom za predmet zákazky vyjadrený v EUR bez DPH.

V priebehu elektronickej aukcie budú zverejňované všetkým účastníkom zaradeným do elektronickej aukcii v aukčnej sieni informácie, ktoré umožnia účastníkom zistiť v každom okamihu ich relatívne umiestnenie, t.j. **v priebehu elektronickej aukcie sa všetkým účastníkom zaradeným do elektronickej aukcie zobrazí/bude min. zobrazovať:**

* Všeobecné informácie o elektronickej aukcii (názov aukcie, kritérium na vyhodnotenie ponúk, odkaz na predmetnú zákazku)
* Informácie o čase (Serverový čas, Dĺžka trvania aukcie, Predlžovanie aukcie, Čas začiatku aukcie, Predpokladaný čas ukončenia aukcie, Zostávajúci čas aukcie, Čas do začiatku aukcie, informácia o prerušovaní aukcie v prípade trvania aukcie mimo prevádzkových hodín EKS)
* Systémové oznamy
* Informácie o hodnotách kritéria aktuálne najvýhodnejšej ponuky
* Informáciu o relatívnom poradí a hodnotách kritéria účastníka

V rámci priebehu elektronickej aukcie bude účastníkom zobrazované poradie, ktoré bude stanovené na základe pravidiel a podľa kritéria v súlade s týmito súťažnými podkladmi.

Predmetom úpravy v elektronickej aukcii bude **celková navrhovaná cena za celý predmet zákazky** vyjadrená v Eur bez DPH. Uchádzač bude upravovať maximálnu ceny celkom za predmet zákazky vyjadrenej v EUR bez DPH smerom dole. Verejný obstarávateľ upozorňuje, že systém neumožní podať takú ponuku v rámci nového návrhu maximálnej ceny celkom v EUR bez DPH, ktorá by dorovnala navrhovanú maximálnu celkovú cenu bez DPH vyjadrenú v EUR iného uchádzača (t.j. nie je možné dorovnať žiadne poradie).

Minimálny krok úpravy ponuky v prípade nového návrhu **Celkovej navrhovanej ceny za celý predmet zákazky** vyjadrená v Eur bez DPH maximálnej ceny celkom vyjadrenej v EUR bez DPH v rámci elektronickej aukcie je v hodnote 0,01 %

**Prístup do aukčnej siene účastníka**

Účastníkom, ktorí postúpili do elektronickej aukcie na základe úvodného úplného vyhodnotenia predložených ponúk zákazky, sa po prihlásení do systému EKS zobrazí hypertextový odkaz na aukčnú sieň vo vernom detaile predmetnej zákazky, a to min. 15 minút pred začiatkom elektronickej aukcie. V tomto časovom limite si môžu účastníci elektronickej aukcie skontrolovať svoju vstupnú cenu maximálnej ceny celkom vyjadrenej v EU7R bez DPH.

Zároveň účastníkom elektronickej aukcie bude tiež zaslaná pripomienka formou emailovej notifikácie 10 minút pred začiatkom elektronickej aukcie.

**Prístup do aukčnej siene verejnosti**

Hypertextový odkaz na verejnú aukčnú sieň bude zobrazený vo vernom detaile predmetnej zákazky, a to bezprostredne po vytvorení elektronickej aukcie.

**Predpokladaný čas ukončenia elektronickej aukcie:**

Elektronická aukcia bude trvať 20 minút, s opakovanou možnosťou predĺženia o 2 minúty. Ak účastník ponúkne novú maximálnu cenu celkom za predmet zákazky vyjadrenú v EUR bez DPH, ktorá spĺňa požiadavky týkajúce sa minimálnych rozdielov, počas posledných 2 minút trvania elektronickej aukcie, elektronická aukcia sa predlžuje o 2 minúty, ktoré začnú plynúť od pôvodného skončenia elektronickej aukcie. Elektronická aukcia sa po jej prvom predĺžení predĺži o 2 minúty vždy, keď počas jej predĺženia účastník ponúkne novú maximálnu cenu celkom vyjadrenú v EUR bez DPH, ktorá spĺňa požiadavky týkajúce sa minimálnych rozdielov, a to aj opakovane.

Systém EKS elektronickú aukciu skončí:

* ak nedostane žiadne ďalšie nové ceny vyjadrené v EUR bez DPH, ktoré spĺňajú požiadavky týkajúce sa minimálnych rozdielov.

Po ukončení elektronickej aukcii už nebude možné upravovať maximálnu cenu celkom vyjadrenú v EUR bez DPH, ktoré boli predmetom elektronickej aukcii.

Verejný obstarávateľ si vyhradzuje právo nepoužiť elektronickú aukciu, ak by sa aukcie zúčastnil len jeden účastník.

**Požiadavky na technické vybavenie**

 Aktuálne verzie prehliadačov: Internet Explorer, Mozilla Firefox, Google Chrome.

Ďalšie technické požiadavky:

* prehliadač so zapnutým javascript a cookies,
* prehliadač bez prídavných zásuvných modulov (plug-in, add-on) ktoré modifikujú vykonávanie a renderovanie aplikácie alebo zasahujú do http headers,
* operačný systém počítača bez vírusov, malware a spyware ktoré zasahujú do http komunikácie,
* počítač pripojený k sieti Internet bez blokovania alebo modifikovania http protokolu s terminovaním ssl spojenia na klientovi,
* rozlíšenie obrazovky minimálne 1024 x 768 bodov,
* prehliadač PDF súborov.

**Doplňujúce informácie**

Technické problémy na strane uchádzača nebudú dôvodom na opakovanie ani na zrušenie elektronickej aukcie. Pre prípad eliminácie akejkoľvek nepredvídateľnej situácie (napr. výpadok elektrickej energie, konektivity k internetu, alebo inej objektívnej príčiny zabraňujúcej v ďalšom pokračovaní uchádzača v elektronickej aukcii), verejný obstarávateľ odporúča uchádzačom mať pripravený náhradný zdroj elektrickej energie, prípadne mobilný internet napr. prenosný počítač s mobilným internetom.